LLYWODRAETH LEOL, CYMRU Enwi a chychwyn 1 1 Enw'r Gorchymyn hwn yw Gorchymyn Sir Ynys Môn (Cymunedau Caergybi, Trearddur, Cwm Cadnant, Penmynydd, Pentraeth a Llanfair Mathafarn Eithaf) 2009. 2 At unrhyw ddiben a ddisgrifir yn rheoliad 4(1) o'r Rheoliadau, daw'r Gorchymyn hwn i rym ar y diwrnod ar ôl diwrnod ei wneud. 3 Mae erthyglau 6, 9 ac 11 yn dod i rym— a at ddibenion gweithrediadau sy'n dod cyn unrhyw etholiad sydd i'w gynnal, neu sy'n ymwneud ag unrhyw etholiad o'r fath, ar ddiwrnod arferol ethol cynghorwyr yn 2012, ar 15 Hydref 2011; b at bob diben arall, ar y diwrnod arferol ar gyfer ethol cynghorwyr yn 2012. 4 At bob diben arall, daw'r Gorchymyn hwn i rym ar 1 Ebrill 2009, sef y diwrnod penodedig at ddibenion y Rheoliadau. Dehongli 2 Yn y Gorchymyn hwn— ystyr “Map A” (“ Map A ”), “Map B” (“ Map B ”), “Map C” (“ Map C ”) a “Map D” (“ Map D ”), yn ôl eu trefn, yw'r mapiau sydd wedi'u marcio ag A, B, C a D o Orchymyn Sir Ynys Môn (Cymunedau Caergybi, Trearddur, Cwm Cadnant, Penmynydd, Pentraeth a Llanfair Mathafarn Eithaf) 2009 ac sydd wedi'u hadneuo'n unol â rheoliad 5 o'r Rheoliadau; ystyr “y Rheoliadau” (“ the Regulations ”) yw Rheoliadau Newidiadau yn Ardaloedd Llywodraeth Leol 1976 ; mae unrhyw gyfeiriad at adran etholiadol yn gyfeiriad at un o adrannau etholiadol Sir Ynys Môn; ac os dangosir bod ffin ar fap yn rhedeg ar hyd ffordd, llinell reilffordd, troetffordd, cwrs dŵr neu nodwedd daearyddol tebyg, mae i'w thrin fel un sy'n rhedeg ar hyd llinell ganol y nodwedd. 3 Mae newidiadau wedi'u gwneud yn ardal llywodraeth leol Sir Ynys Môn yn unol â darpariaethau canlynol y Gorchymyn hwn. Trearddur a Chaergybi — newid mewn ardaloedd cymunedol a newidiadau canlyniadol i'r trefniadau etholiadol 4 Mae'r rhan o gymuned Trearddur a ddangosir fel darn rhesog “A” ar Fap A— a wedi'i throsglwyddo i gymuned Caergybi; b yn rhan o ward Ffordd Llundain cymuned Caergybi; ac c yn rhan o adran etholiadol Ffordd Llundain. 5 Mae'r rhan o gymuned Trearddur a ddangosir fel darn rhesog “B” ar Fap A— a wedi'i throsglwyddo i gymuned Caergybi; b yn rhan o ward Kingsland yng nghymuned Caergybi; ac c yn rhan o adran etholiadol Kingsland. 6 Yng nghymuned Caergybi 2 yw nifer y cynghorwyr sydd i'w hethol ar gyfer ward Kingsland, 2 yw'r nifer ar gyfer ward Ffordd Llundain, 2 yw'r nifer ar gyfer ward Morawelon a 3 yw'r nifer ar gyfer ward Porthyfelin. Cwm Cadnant a Phenmynydd — newid mewn ardaloedd cymunedol a newidiadau canlyniadol i'r trefniadau etholiadol 7 Mae'r rhan o gymuned Cwm Cadnant a ddangosir â llinellau rhesog ar Fap B — a wedi'i throsglwyddo i gymuned Penmynydd; a b yn rhan o adran etholiadol Llanfihangel Ysgeifiog. Cwm Cadnant a Phentraeth — newid mewn ardaloedd cymunedol a newidiadau canlyniadol i'r trefniadau etholiadol 8 Mae'r rhan o gymuned Cwm Cadnant a ddangosir â llinellau rhesog ar Fap C— a wedi'i throsglwyddo i gymuned Pentraeth; a b yn rhan o adran etholiadol Pentraeth. 9 Mae wardiau cymunedol cymuned Cwm Cadnant wedi'u diddymu a 12 yw nifer y cynghorwyr cymunedol sydd i'w hethol ar gyfer cymuned Cwm Cadnant. Llanfair Mathafarn Eithaf a Phentraeth — newid mewn ardaloedd cymunedol a newidiadau canlyniadol i'r trefniadau etholiadol 10 Mae'r rhan o gymuned Llanfair Mathafarn Eithaf a ddangosir â llinellau rhesog ar Fap D— a wedi'i throsglwyddo i gymuned Pentraeth; a b yn rhan o adran etholiadol Pentraeth. 11 Yng nghymuned Llanfair Mathafarn Eithaf 2 yw nifer y cynghorwyr sydd i'w hethol ar gyfer ward Llanbedr-goch. Brian Gibbons Y Gweinidog dros Gyfiawnder Cymdeithasol a Llywodraeth Leol, un o Weinidogion Cymru 23 Chwefror 2009